**248. sz. előterjesztés**

**Minősített szótöbbség**

**Előterjesztés Tolna Város Önkormányzata Képviselő-testületének 2014. november 6-i ülése IV. napirendi pontjához:**

**Döntés társulási megállapodások módosításáról**

**Előadó:** Appelshoffer Ágnes polgármester

**Véleményezi:** Gazdasági és Településfejlesztési Bizottság

**Tisztelt Képviselő-testület!**

A Magyar Államkincstár Tolna Megyei Igazgatósága 2014. szeptemberében megküldött végzésében a Szennyvíztisztító-telep fejlesztése Önkormányzati Társulás, a Tolna és környéke Családsegítő Társulása, valamint az Ivóvízbázis-védelmi Önkormányzati Társulás társulási megállapodásával kapcsolatban hiánypótlási kötelezettség teljesítésére szólította fel a társulási vezetőket.

A hiánypótlási végzésekben foglaltaknak megfelelően elkészítettük a társulási megállapodásokat, melyek az előterjesztés mellékletét képezik.

A társulási megállapodások módosításához Magyarország helyi önkormányzatairól szóló 2011. évi CLXXXIX. törvény. 88. § (2) bekezdése alapján minősített többségű döntés szükséges.

***„****88. § (1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.*

*(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.”*

Mindezek alapján kérem a Tisztelt Képviselő-testületet, hogy tárgyalja meg az előterjesztést, és fogadja el a határozati javaslatokat!

**Határozati javaslatok:**

**I.**

**Tolna Város Önkormányzata Képviselő-testületének /2014. (XI.6.) önkormányzati határozata a Tolna és környéke Szociális Alapszolgáltatási, Gyermekjóléti és Helyettes Szülői Társulása társulási megállapodásának módosításáról:**

1.) Tolna Város Önkormányzatának Képviselő-testülete a Tolna és környéke Szociális Alapszolgáltatási, Gyermekjóléti és Helyettes Szülői Társulása létrehozásáról szóló társulási megállapodás módosítását az előterjesztés 1. sz. melléklete szerinti tartalommal és formában elfogadja.

2.) A Képviselő-testület felhatalmazza Appelshoffer Ágnes polgármestert a társulási megállapodás módosításának aláírására, Ezerné dr. Huber Éva jegyzőt pedig az okirat ellenjegyzésére.

3.) A Képviselő-testület felkéri Ezerné dr. Huber Éva jegyzőt a társulási megállapodásnak a Magyar Államkincstár Tolna Megyei Igazgatóságához történő benyújtására a törzskönyvi nyilvántartás számára.

**Felelős:** Appelshoffer Ágnes polgármester (a 2. pontban foglaltakért), Ezerné dr. Huber Éva jegyző (a 3. pontban foglaltakért)

**Határidő:** 2014. november 30. (a 3. pontban foglaltakra)

**II.**

**Tolna Város Önkormányzata Képviselő-testületének /2014. (XI.6.) önkormányzati határozata a Tolna, Fadd, Fácánkert, Bogyiszló, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulása társulási megállapodásának módosításáról:**

1.) Tolna Város Önkormányzatának Képviselő-testülete a Tolna, Fadd, Fácánkert, Bogyiszló, Dunaszentgyörgy, Gerjen települések „Szennyvíztisztító-telep fejlesztése” tárgyú pályázat megvalósítására létrehozott Önkormányzati Társulása létrehozásáról szóló társulási megállapodás módosítását az előterjesztés 2. sz. melléklete szerinti tartalommal és formában elfogadja.

2.) A Képviselő-testület felhatalmazza Appelshoffer Ágnes polgármestert a társulási megállapodás módosításának aláírására, Ezerné dr. Huber Éva jegyzőt pedig az okirat ellenjegyzésére.

3.) A Képviselő-testület felkéri Ezerné dr. Huber Éva jegyzőt a társulási megállapodásnak a Magyar Államkincstár Tolna Megyei Igazgatóságához történő benyújtására a törzskönyvi nyilvántartás számára.

**Felelős:** Appelshoffer Ágnes polgármester (a 2. pontban foglaltakért), Ezerné dr. Huber Éva jegyző (a 3. pontban foglaltakért)

**Határidő:** 2014. november 30. (a 3. pontban foglaltakra)

**III.**

**Tolna Város Önkormányzata Képviselő-testületének /2014. (XI.6.) önkormányzati határozata az Önkormányzati Társulás Bogyiszló-Tolna-Fácánkert Ivóvízbázis-védelmének fejlesztéséért társulási megállapodásának módosításáról:**

1.) Tolna Város Önkormányzatának Képviselő-testülete azÖnkormányzati Társulás Bogyiszló-Tolna-Fácánkert Ivóvízbázis-védelmének fejlesztéséért létrehozásáról szóló társulási megállapodás módosítását az előterjesztés 3. sz. melléklete szerinti tartalommal és formában elfogadja.

2.) A Képviselő-testület felhatalmazza Appelshoffer Ágnes polgármestert a társulási megállapodás módosításának aláírására, Ezerné dr. Huber Éva jegyzőt pedig az okirat ellenjegyzésére.

3.) A Képviselő-testület felkéri Ezerné dr. Huber Éva jegyzőt a társulási megállapodásnak a Magyar Államkincstár Tolna Megyei Igazgatóságához történő benyújtására a törzskönyvi nyilvántartás számára.

**Felelős:** Appelshoffer Ágnes polgármester (a 2. pontban foglaltakért), Ezerné dr. Huber Éva jegyző (a 3. pontban foglaltakért)

**Határidő:** 2014. november 30. (a 3. pontban foglaltakra)

**Tolna, 2014. október 30.**

**Appelshoffer Ágnes sk.**

 **polgármester**

**A kiadmány hiteléül:**

**Ezerné dr. Huber Éva**

**jegyző**